NORAKSTS

|  |  |
| --- | --- |
| 23.07.2020. | Nr.13/23 |

**nekustamā īpašuma ZVEJNIEKU IELĀ 12-2, jelgavā,**

**atsavināšana**

(ziņo: I.Škutāne)

Nekustamais īpašums ar kadastra numuru 09009027539 Zvejnieku ielā 12-2, Jelgavā (turpmāk – Objekts), kas sastāv no garāžas Nr.2 (telpu grupas kadastra apzīmējums 09000050286001002, platība 17,8 m2) un tai piekrītošajām kopīpašuma 178/4919 domājamām daļām no būves (kadastra apzīmējums 09000050286001), ir ierakstīts Jelgavas pilsētas zemesgrāmatas nodalījumā Nr.5767-2 uz Jelgavas pilsētas pašvaldības vārda.

Būve ar kadastra apzīmējumu 09000050286001, kas sastāv no 28 garāžu kompleksa, atrodas uz citai personai piederošas zemes vienības ar kadastra apzīmējumu 09000050286 Zvejnieku ielā 12, Jelgavā.

2017.gada 6.jūlijā starp SIA “Jelgavas nekustamā īpašuma pārvalde” (reģistrācijas Nr.43603011548) un Objekta nomnieku noslēgts Nedzīvojamo telpu nomas līgums Nr.06-1/07/2017 un tas ir spēkā līdz 2022.gada 5.jūlijam.

 Publiskas personas mantas atsavināšanas likuma (turpmāk-Atsavināšanas likums) 4.panta pirmajā daļā noteikts, ka pašvaldības nekustamā īpašuma atsavināšanu var ierosināt, ja tas nav nepieciešams pašvaldības funkciju nodrošināšanai.

Ņemot vērā to, ka Objekts nav nepieciešams pašvaldības funkciju nodrošināšanai, saskaņā ar Atsavināšanas likuma 3.panta pirmās daļas 1.punktā noteikto, pašvaldības nekustamo īpašumu var atsavināt, pārdodot to izsolē, savukārt šā likuma 15.pantā noteikts, ka izsole var būt mutiska ar augšupejošu soli.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2020.gada 28.maijā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Objektu un noteica tā vērtību 1400 *euro.*

Valsts zemes dienesta Nekustamā īpašuma Valsts kadastra informācijas sistēmā Objekta vērtība ir noteikta 904 *euro*.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2020.gada 17.jūnijā Jelgavas pilsētas pašvaldības īpašuma atsavināšanas komisija Objektam noteica nosacīto cenu 3000 *euro*, izsoles soli 100 *euro*, nodrošinājumu – 300 *euro*, reģistrācijas maksu – 50*euro*, izpirkuma termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Atsavināšanas likuma 3.panta pirmās daļas 1.punktu, 4.panta pirmo daļu, 8.pantu, 15.pantu, 36.panta trešo daļu un Jelgavas pilsētas pašvaldības īpašuma atsavināšanas komisijas 2020.gada 17.jūnija lēmumu Nr.5/7 “Garāžas Zvejnieku ielā 12-2, Jelgavā, atsavināšana”,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo nekustamo īpašumu ar kadastra numuru 09009027539 Zvejnieku ielā 12-2, Jelgavā, kas sastāv no garāžas Nr.2 (telpu grupas kadastra apzīmējums 09000050286001002, platība 17,8 m2) un tai piekrītošajām kopīpašuma 178/4919 domājamām daļām no būves (kadastra apzīmējums 09000050286001), pārdodot to mutiskā izsolē ar augšupejošu soli.
2. Noteikt nekustamā īpašuma Zvejnieku ielā 12-2, Jelgavā, pārdošanas nosacīto cenu (izsoles sākumcenu) 3000 *euro*, izsoles soli 100*euro*, nodrošinājumu 300 *euro*, reģistrācijas maksu 50*euro*, nomaksas termiņu – 5 gadus.
3. Apstiprināt nekustamā īpašuma Zvejnieku ielā 12-2, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot nekustamā īpašuma Zvejnieku ielā 12-2, Jelgavā, izsoli normatīvajos aktos noteiktajā kārtībā.
5. SIA “Jelgavas nekustamā īpašuma pārvalde” brīdināt nekustamā īpašuma Zvejnieku ielā 12-2, Jelgavā, nomnieku par nedzīvojamo telpu nomas līguma izbeigšanu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā